اوروش
طالبلر تینچلیکنی قبول قیلیشی اوچون حکومتنینگ شرطی یوق
تینچلیک عالی کینگشینینگ رسمیلری، طالبلرنینگ تینچلیکنی قبول قیلگن تقدیرده هیچ قندهی شرط قویمهیدیلر و مذکور گروه ایستهگن روشده اولر بیلن مذاکره قیلینهدی دیگن. تینچلیک عالی کینگشینینگ رهبرلیک هیاتیگه کوره، افغانستانگه تینچلیک کیلتیریلیشی اوچون پاکستاندن باشقه منطقه و دنیا اورتاق فکر بیلن کیلیشگن.
تینچلیک عالی کینگشینینگ باشلیغی کریم خلیلینینگ ایتیشیچه، دولتگه قرشی قورال کوترگن گروهلر بیلن مذاکره قیلش اوچون تیارلر و بوبارهده تشقری و یورت ایچیده تلاش قیلگنلر.
جناب خلیلی اندونزیاگه قیلگن سفریده، بو مملکت حکومتی و یشاوچیلری افغانستانگه تینچلیک کیلیش اوچون تیارگرلیکلرینی بیلدیردی دیدی.
تینچلیک عالی کینگشینینگ دبیرخانه باشلیغی محمداکرم خپلواکنینگ طالبلر و باشقه دولتگه قرشی اوروشهدیگن گروهلرگه قرهته، قورالی گروهلر هرقندهی یولنی تنلهگن بولسهلر، افغانستان حکومتی اولر بیلن مذاکره قیلیشگه حاضر دیگن.
بوندن آلدین مجلس اعضالری، سیاستچیلر و مدنی فعاللر تینچلیک عالی کینگشینینگ عمللرینی قارهلب و بو کینگش ایشلری وقتنی اولدیریش و کیرهکسیز دیگن ایدیلر.
azb_Arab azb_Arab pes_Arab azb_Arab azb_Arab azb_Arab azb_Arab